《送宋甥原亮从子诚兄读书塔山寺》
明代·钱宰

汝于舅氏从游远，我与难兄相忆深。两眺青山来入梦，一江白水去同心。

檐花夜雨明双炬，鲑菜春船送万金。休暇何时定归省，舍云飞处是山阴。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。